**Razpis kandidacijskega postopka za**

**Volitve predsednika**

**Planinskega društva Kranj**

Upravni odbor Planinskega društva Kranj je na 29. seji dne 27. 2. 2024 sprejel sklep, da se izvede kandidacijski postopek za volitve predsednika društva za obdobje 2024-2028.

Kandidacijska volilna komisija vabi vse člane društva, da se prijavijo kot kandidati ali predlagajo potencialne kandidate za mesto predsednika društva.

Vlaganje kandidatur traja od objave tega razpisa, to je 28. 2. 2024 do vključno 20. 3. 2024.

Za kandidaturo za mesto predsednika PD Kranj morajo biti izpolnjeni naslednji pogoji:

1. Kandidira lahko opravilno sposoben član društva, ki predloži kopijo dokazila o doseženi najmanj V. stopnji izobrazbe.
2. Kandidat mora predložiti dokazilo o članstvu v PD Kranj za leto 2024.
3. Kandidat mora predložiti dokazilo o članstvu v PZS za obdobje najmanj petih let.
4. Od kandidata se pričakujejo vodstvene, organizacijske in komunikacijske sposobnosti.
5. Kandidat mora lastnoročno podpisati izjavo, da sprejme kandidaturo za predsednika PD Kranj.

Kandidaturo je potrebno vložiti na obrazcu, ki je objavljen na spletni strani društva oz. je dosegljiv v pisarni društva. Kandidat za predsednika mora obrazcu priložiti predlog programskih smernic oz. programa dela društva, življenjepis in ostala zgoraj zahtevana dokazila.

Kandidaturo se pošlje s priporočeno pošto na naslov: Planinsko društvo Kranj, Koroška cesta 27, 4000 Kranj, v zaprti ovojnici s pripisom: »NE ODPIRAJ – VOLITVE PD KRANJ« do srede, 20. 3. 2024.

Kranj, 27. 2. 2024

Kandidacijska komisija